Pruvincia 'e Pescara

'A Pruvincia 'e Pescara è na pruvincia 'e ll'Abruzzo. È 'a pruvincia cchiù peccerella nfra chelle d'â reggione soja, ma è pure a cchiù denzamente abbetata e chella c'ô commune cchiù gruosso, 'o capoluoco Pescara. Tene nu sbucco 'ncopp'ô Mar Adriateco a est e cunfina a nord cu 'a Pruvincia 'e Teramo, a sud 'a Pruvincia 'e Chiete e a ovest cu chella 'e L'Aquila.

 Giugrafia 

'O terretuorio suojo è p'â granne parte cullenare partenno da Pescara nfino 'e pendice urientale d'â Majella e a chelle meridiunale d'ô Gran Sasso. 'A primma muntagna è 'a cimma maggiore d'â pruvincia, llucata 'int'ô terretuorio d'ê comune 'e Caramanico Terme e Sant'Eufemia a Maiella. Ll'anemale rare ca nce viveno songo 'o lupo, 'o ciervo, a cammorza 'e ll'Abruzzo e 'o capreolo cu cacche affacciate 'e ll'urzo marsecano, specie 'int'ô Parco Nazziunale d'â Majella, cunfinante cu chelle 'e ll'Abruzzo. 

'O sciummo prencepale è 'o Pescara, ca nasce 'int'â pruvincia 'e L'Aquila e fenisce 'ncapo a 'o capoluoco adriateco e ca pure pe' nu poco sparte chesta pruvincia da chella 'e Chiete, 'int'â parte meridiunale. 

 Comune 

 Comune Populazzione (2006) Abbateggio 445 Alanno 3.674 Bolognano 1.187 Brittoli 348 Bussi sul Tirino 2.717 Cappelle sul Tavo 3.981 Caramanico Terme 2.030 Carpineto della Nora 696 Catignano 1.478 Castiglione a Casauria 863 Cepagatti 10.583 Città Sant'Angelo 14.572 Civitaquana 1.372 Civitella Casanova 1.939 Collecorvino 5.982 Corvara 286 Cugnoli 1.601 Elice 1.725 Farindola 1.639 Lettomanoppello 3.031 Loreto Aprutino 7.739 Manoppello 6.948 Montebello di Bertona 1.060 Montesilvano 51.708 Moscufo 3.275 Nocciano 1.847 Penne 12.877 Pescara 123.245 Pescosansonesco 525 Pianella 8.491 Picciano 1.347 Pietranico 523 Popoli 5.512 Roccamorice 993 Rosciano 3.595 Salle 321 Sant'Eufemia a Maiella 313 San Valentino in Abruzzo Citeriore 1.953 Scafa 3.894 Serramonacesca 628 Spoltore 18.574 Tocco da Casauria 2.771 Torre de' Passeri 3.244 Turrivalignani 888 Vicoli 403 Villa Celiera 763
Categoria:Pruvincia 'e Pescara